След започналите революционни промени по френски образец в Османската империя от 1808 г. с идването на власт като султан на Махмуд II, сред араматолите настават опозиционни настроения, а след ликвидацията на еничарския корпус през 1826 г., повечето от тях застават на страната на онези които се борят за независимост на Гърция. В края на 20-те и през 30-те години на XIX век на основата на арматолските формации се формират въоръжените сили на независимото Кралство Гърция, останали по-известни в историографията като паликари.